Diari Oficial de la Generalitat Valenciana


Sumari del DOGV 6256, del 29-04-2010 (2010/4747)

RESOLUCIÓ de 27 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Conselleria de Medi Ambient, Aigua, Urbanisme i Habitatge de la Generalitat i el Col·legi Oficial d'Enginyers Tècnics Industrials de València per a la promoció i el foment del desenvolupament de les tecnologies netes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4747


Data del document
:   27-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Medi Ambient, Aigua, Urbanisme i Vivenda
    * col·legi professional
    * enginyer
    * tecnologia neta
    * cooperació administrativa

RESOLUCIÓ de 27 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Conselleria de Medi Ambient, Aigua, Urbanisme i Habitatge de la Generalitat i el Col·legi Oficial d'Enginyers Tècnics Industrials de València per a la promoció i el foment del desenvolupament de les tecnologies netes. [2010/4747]  
La Conselleria de Medi Ambient, Aigua, Urbanisme i Habitatge de la Generalitat i el Col·legi Oficial d'Enginyers Tècnics Industrials de València han subscrit, després de la tramitació prèvia reglamentària, el 10 de desembre de 2009, un conveni marc de col·laboració per a la promoció i el foment del desenvolupament de les tecnologies netes.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0575/2010, i que figura com a annex d'esta resolució.  
Valencia, 27 d'abril de 2010.- El director general del Secretariat del Consell: Ángel Mompó Romero.  
Conveni marc de col·laboració entre la Conselleria de Medi Ambient, Aigua, Urbanisme i Habitatge de la Generalitat Valenciana i el Col·legi Oficial d'Enginyers Tècnics Industrials de València per a la promoció i el foment del desenvolupament de les tecnologies netes  
València, 10 de desembre de 2009  
Reunits  
D'una part, Juan Gabriel Cotino Ferrer, conseller de Medi Ambient, Aigua, Urbanisme i Habitatge, i vicepresident tercer del Consell, de conformitat amb el Decret 13/2009, de 27 d'agost, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 6090, de 29.08.09), en nom i representació de aquesta, d'acord amb les facultats que li confereix l'article 28 de la Llei 5/1983, de 30 de desembre, del Consell.  
I d'una altra, José Luis Jorrín Casas, en nom i representació del Col·legi Oficial d'Enginyers Tècnics Industrials de València (en endavant, COETIV), en el nom i representació del qual actua, segons el seu nomenament en les eleccions celebrades l'11 de març de 2009, en qualitat de degà i en exercici de les funcions previstes per a aquest càrrec per l'article 22 dels estatuts d'aquesta entitat.  
Ambdues parts es reconeixen mútuament competència i capacitat suficient per a subscriure aquest conveni i, a aquest efecte,  
Manifesten  
Primer. En el marc del mandat global de protecció del medi ambient de l'article 45 de la Constitució, i d'acord amb la distribució competencial establida en aquesta, l'article 50.6 de l'Estatut d'autonomia de la Comunitat Valenciana, aprovat mitjançant la Llei orgànica 1/2006, de 10 d'abril, que modifica la Llei orgànica 5/1982, d'1 de juliol, atorga a la Generalitat Valenciana les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció.  
Segons el que disposa el Decret 19/2009, de 3 de novembre, del president de la Generalitat, les competències en matèria de medi ambient estan assignades a la Conselleria de Medi Ambient, Aigua, Urbanisme i Habitatge.  
Per la seua banda, el Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge atribueix a la Direcció General per al Canvi Climàtic les competències en matèria de foment del desenvolupament de tecnologies netes, prevenció de la contaminació i programes de formació ambiental.  
Segon. Ateses les atribucions professionals dels enginyers tècnics industrials en matèria de medi ambient, una de les finalitats que inspira l'activitat del COETIV és la sostenibilitat ambiental, com un aspecte fonamental que contribueix al desenvolupament sostenible. Aquest interés exigeix que els projectes d'execució i informes tècnics emesos pels enginyers tècnics industrials siguen respectuosos amb el medi ambient, mitjançant el coneixement i la correcta implementació de les tecnologies netes.  
D'altra banda, el COETIV és una corporació professional de dret públic els estatuts de la qual preveuen com una de les seues funcions generals la d'assessorar particulars i entitats de qualsevol classe, en aquest cas la Conselleria de Medi Ambient, Aigua, Urbanisme i Habitatge, en les matèries de la seua competència. En aquest sentit, és molt rellevant la informació actualitzada que el COETIV pot transmetre a la Conselleria, relativa a l'aplicació i el desenvolupament de tecnologies netes emergents.  
Pel que s'ha exposat, ambdues parts acorden formalitzar aquest conveni marc de col·laboració d'acord amb les següents,  
Clàusules  
Primera. Objecte  
Constitueix l'objecte d'aquest conveni marc l'establiment de les directrius generals que regulen en el futur les relacions entre la Conselleria de Medi Ambient, Aigua, Urbanisme i Habitatge, mitjançant la Direcció General per al Canvi Climàtic, i el COETIV, a fi de dur a terme actuacions conjuntes dirigides a la promoció i el foment del desenvolupament de les tecnologies netes.  
Així mateix, és objecte d'aquest conveni marc la difusió entre els enginyers tècnics industrials dels procediments ambientals que administra la Conselleria de Medi Ambient, Aigua, Urbanisme i Habitatge.  
Segona. Línies d'actuació  
Sense perjudici que la comissió descrita en la clàusula quarta promoga altres actuacions, s'estableixen com a línies preferents d'actuació les següents:  
- Reunions sectorials dirigides als professionals del COETIV, amb l'objecte de demanar informació sobre les tecnologies netes de les activitats que projecten i assessoren els enginyers tècnics industrials.   
- Organització d'activitats conjuntes, com ara seminaris, jornades, conferències, etc., facilitant així la millora en la formació contínua en matèria ambiental als col·legiats del COETIV.   
- La Direcció General per al Canvi Climàtic ha de treballar amb el personal del COETIV per a coordinar i impartir formació als col·legiats del COETIV en relació amb temes ambientals que poden ser d'interés per al desenvolupament de les tasques professionals.   
- Promoure, impulsar i efectuar programes de prevenció i control de la contaminació entre les empreses que els enginyers tècnics industrials assessoren.  
- Accions de foment i desenvolupament del sistema comunitari d'ecogestió i ecoauditoria (EMAS), l'etiqueta ecològica europea i les validacions ambientals entre les empreses relacionades amb els enginyers tècnics industrials, amb el suport de la Direcció General per al Canvi Climàtic, tant en qüestions d'assessorament com en la implementació.  
La col·laboració recollida en aquest conveni pot ser objecte de desenvolupament i concreció per mitjà de convenis singulars, en els quals s'ha de reflectir detalladament la dimensió i l'abast de la cooperació, com també els compromisos de tota índole que assumeixen les parts.  
Tercera. Aportació econòmica  
Aquest conveni no genera obligacions econòmiques per a cap de les parts.  
Quarta. Comissió de seguiment  
Per al desenvolupament d'aquest conveni es crea una comissió de seguiment amb la finalitat d'estudiar i determinar les actuacions concretes, com també supervisar aquelles actuacions que, en el marc d'aquest, duguen a terme les parts.  
Aquesta comissió està presidida pel director general per al Canvi Climàtic de la Conselleria de Medi Ambient, Aigua, Urbanisme i Habitatge, o persona que delegue, i n'exerceix la vicepresidència el degà del COETIV, o persona que delegue.  
La comissió està integrada, a més, per dos representants de cadascuna de les parts firmants d'aquest conveni, designats per aquestes, que proposaran quants suggeriments i alternatives puga comportar el desenvolupament d'aquest durant la seua vigència.  
La Comissió s'ha de reunir, com a mínim, una vegada a l'any, i també quan ho sol·liciten els representants de qualsevol de les parts firmants del conveni.  
Cinquena. Vigència  
Aquest conveni entrarà en vigor a partir de la data de la firma i tindrà una vigència d'un any, i es prorrogarà de forma tàcita per períodes anuals, excepte denúncia per qualsevol de les parts.  
El conveni pot ser denunciat per qualsevol de les parts, i a aquest efecte és suficient la comunicació escrita a l'altra part amb una antelació de tres mesos a la finalització del període inicial de vigència o de qualsevol de les pròrrogues, amb salvaguarda de la vigència dels acords específics que en aquell moment hi haja operatius, llevat que ambdues parts acorden cap altra cosa.  
Sisena. Causes d'extinció  
Aquest conveni s'extingirà, a més de pel terme de la seua vigència, l'incompliment i el mutu acord, per qualsevol de les causes previstes en la legislació vigent aplicables a la matèria objecte d'aquest.  
Setena. Difusió  
Ambdues parts es comprometen a donar la major difusió a aquest conveni amb els seus propis mitjans gràfics i electrònics.  
Així mateix, s'acorda efectuar conjuntament una jornada informativa a fi de divulgar entre els col·legiats del COETIV la firma d'aquest conveni, les condicions necessàries per a la seua efectiva aplicació i les conseqüències d'ordre ambiental que se'n deriven.  
Vuitena. Naturalesa  
Aquest conveni té naturalesa administrativa, i estant exclosa l'aplicació directa de la legislació general de contractació administrativa, es regeix per les seues pròpies clàusules i, en allò no previst, pels principis d'aquesta legislació i els generals de l'ordenament jurídic administratiu.  
I en prova de conformitat amb quant antecedeix, ambdues parts subscriuen aquest conveni, per triplicat exemplar, en el lloc i la data indicats en l'encapçalament.  
El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.  
El degà del Col·legi Oficial d'Enginyers Tècnics Industrials de València: José Luis Jorrín Casas.